rejauldu/bengali-wikipedia huggingface dataset:
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  -- Yahya (আলাপ | অবদান) ২০:০১, ২২ মার্চ ২০২৫ (ইউটিসি) :হরিণা পাশদল বাড়   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () বাংলা উইকিপিডিয়ায় গ্রামের নামে নিবন্ধ তৈরী না করার সিদ্ধান্ত নেয়া হয়েছিলো। ৫ বছর আগেও এই ব্যবহারকারী এই একই নামে নিবন্ধ তৈরি করেছিলেন (দেখুন) — কুউ পুলক  🗩  ১০:৪৬, ৮ মার্চ ২০২৫ (ইউটিসি)  হুম, এটাতে কোন উৎস নেই।  এছাড়াও এটি বিষয়শ্রেণীহীন তাই  মোবাশশির' (আলাপ) ২২:৫৯, ১১ মার্চ ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
কুলাঘাট ইউনিয়ন বাংলাদেশের রংপুর বিভাগের লালমনিরহাট জেলার লালমনিরহাট সদর উপজেলার অন্তর্গত একটি ইউনিয়ন পরিষদ। এটি ২৮.৪৯ কিমি২ (১১.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায়  ৩৬,৬৬০ জন। ইউনিয়নটিতে মোট গ্রামের সংখ্যা ৩৮টি ও মৌজার সংখ্যা ১১টি।  গ্রামসমূহ  বনগ্রাম,   ছিরা বনগ্রাম, 	   শিবেরকুটি,   বনগ্রাম  দক্ষিণ শিবেরকুটি,   চর শিবেরকুটি  ধর্মপাল  কুলাঘাট,   চর কুলাঘাট  ধাইরখাতা,   বাশপচাই ভিতরকুটি,  বড়ুয়,   পশ্চিম বড়ুয়া  চরখাটামারী,   খাটামারী,   বস্তি খাটামারী,  খাটামারী,   সাকোয়া,   বাড়ী বনমালী  সাকোয়া,   হাতুড়া,   রতিনন্দন,   পশ্চিম হাতুড়া।  তথ্যসূত্র  বহিঃসংযোগ  অফিসিয়াল ওয়েবসাইট   বিষয়শ্রেণী:লালমনিরহাট সদর উপজেলার ইউনিয়ন
শহিদুল আলম ঝিনুক একজন অবসরপ্রাপ্ত বিচারক এবং তথ্য কমিশনের কমিশনার। তিনি বাংলাদেশ রেজিস্ট্রেশনের সাবেক মহাপরিদর্শক। তিনি আন্তর্জাতিক অপরাধ ট্রাইব্যুনালের সাবেক নিবন্ধক।   কর্মজীবন  ঝিনুক ১৯৯১ সালে দশম বাংলাদেশ সিভিল সার্ভিস পরীক্ষার মাধ্যমে বাংলাদেশ সিভিল সার্ভিসের বিচার বিভাগীয় শাখায় যোগদান করেন।  ঝিনুক কুমিল্লা জেলা, ঢাকা জেলা এবং ফেনী জেলার উর্ধ্বতন সহকারী জজ ছিলেন।  ২০০৩ সালে ঝিনুক যুগ্ম জেলা জজ পদে পদোন্নতি পান। ২০০৭ সালে তিনি অতিরিক্ত জেলা ও দায়রা জজ পদে পদোন্নতি পান।  ঝিনুক আইন ও বিচার বিভাগের উপসচিব ছিলেন। ২০১৫ সালে তিনি জেলা জজ পদে উন্নীত হন। ২০১৫ সালের জুন মাসে তিনি মুস্তাফিজুর রহমানের স্থলাভিষিক্ত হয়ে আন্তর্জাতিক অপরাধ ট্রাইব্যুনালের নিবন্ধক নিযুক্ত হন। তিনি ঢাকার বিশেষ আদালত-৩ এর বিচারক হিসেবে কর্মরত ছিলেন। তিনি মীর কাসেম আলী, মতিউর রহমান নিজামী ও সালাউদ্দিন কাদের চৌধুরীর মৃত্যু পরোয়ানায় স্বাক্ষর করেন।  ঝিনুক ২০১৭ সালের জুলাই মাসে সুনামগঞ্জ জেলার জেলা জজ নিযুক্ত হন। আন্তর্জাতিক অপরাধ ট্রাইব্যুনালের রেজিস্ট্রার হিসাবে তার জায়গায় স্থলাভিষিক্ত হয়েছেন মোঃ সেলিম মিয়া।  ২০১৮ সালের অক্টোবরে মানিকগঞ্জ জেলা ও দায়রা জজ ঝিনুক মুক্তিপণের জন্য অপহরণ করে খান বাহাদুর আওলাদ হোসেন কলেজের ছাত্রকে হত্যার দায়ে চারজনকে মৃত্যুদণ্ড এবং একজনকে যাবজ্জীবন কারাদণ্ড দেন।  ২০২০ সালের জানুয়ারিতে ঝিনুক নিবন্ধন অধিদপ্তরের দায়িত্বে নিবন্ধন মহাপরিদর্শক নিযুক্ত হন। জুলাই মাসে তার অধীনে নিবন্ধন অধিদপ্তর ৬.৯ বিলিয়ন টাকা সংগ্রহ করেছে।  ২০২৩ সালের আগস্টে ঝিনুককে প্রধান তথ্য কমিশনার আবদুল মালেকের অধীনে মাসুদা ভাট্টির সাথে তথ্য কমিশনের কমিশনার নিযুক্ত করা হয়। নিয়োগের পর তিনি টুঙ্গিপাড়ায় শেখ মুজিবুর রহমানের কবর জিয়ারত করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশী বিচারক
থাম্ব|ট্রোজান যুদ্ধ এবং ট্রয় নগরী গ্রীকপুরাণ অনুযায়ী দীর্ঘ দশ বছর ব্যাপী রক্তক্ষয়ী ট্রয় যুদ্ধ সংগঠিত হয় দার্দেনালিসের পশ্চিমে ( আধুনিক তুরস্কের হিসারলিক ) ট্রয় নগরীর সম্মুখে ( স্ক্যামান্ডার নদীর তীরে )  খৃষ্টপূর্ব ১১৯৪ সালে এবং সমাপ্ত হয় ১১৮৪ সালে যদিও ব্রোঞ্জ যুগের এ যুদ্ধের সংঘটন-সময় নিয়ে আধুনিক ইতিহাসবিদরা মতবিরোধ করেন। দেব দেবীদের ষড়যন্ত্র, লোভ, নিষ্ঠুরতা ও পাগলামীর ফসল এ যুদ্ধ থেটিস-পুত্র অ্যাকিলিসের হস্তে ( গ্রীক: আখিলেউস/ আখিলেখ ) যুদ্ধের দশম বছরে প্রায়াম-পুত্র ও ট্রোজান সেনাপতি হেক্টরের ( গ্রীক: হেকতার ) মৃত্যুর মাধ্যমে চূড়ান্ত পরিণতির দিকে এগিয়ে যায়। দেবী অ্যাথিনার ছলনা, জিউস-পুত্র অ্যাপোলোর গাদ্দারী ও দেবরাজ জিউসের নীতিভঙ্গই হেক্টরের মৃত্যুর কারণ এবং হেক্টর ও প্রায়ামের সৎ ভাই ও টিথোনাস-পুত্র মেমননের পতন ট্রয়ের পতন নিশ্চিত করে দেয়। পরিশেষে অ্যাকিলিস, হেক্টর, প্যারিস, মেমনন ও প্রায়ামের মৃত্যু এবং ট্রয় নগরীর ধ্বংসের মাধ্যমে এ যুদ্ধ সমাপ্ত হয়। যদিও খোলা চোখে এ যুদ্ধে গ্রীকদের বিজয়ের পশ্চাতে ওডিসিয়াসের কাঠের ঘোড়া বা প্রায়ামের পুত্র হেলেনসের বিশ্বাসঘাতকতাকে মুখ্য কারণ হিসেবে বিবেচনা করা হয় কিন্তু আসল কারণটা ছিল জিউসের হাস্যকর মূর্খতা। দেবরাজ জিউস মানুষের সংখ্যা হ্রাসকল্পে মানুষে মানুষে এ সংঘাত সৃষ্টি করে।  যদিও প্যারিসের হেলেনকে অপহরণ ও মাইসিনির রাজা আগামেমননের নেতৃত্বে স্পার্টার রাজা ও হেলেনের স্বামী মেনেলসের হেলেন উদ্ধার এ যুদ্ধের মূল কাহিনী অথবা ওডিসিয়াসের চাতুর্য, ট্রয়ের অগ্নিতে ভস্মীভূত হওয়া বা ট্রয়ে ব্যাপক গণহত্যা যুদ্ধ পরবর্তী সবচেয়ে আলোচিত বিষয় তবে সত্যটা হলো দেবরাজ জিউস দেবী হেরার অনুরোধে ট্রয়ের ধ্বংস নির্ধারণ করে। হাজার বছর ধরে পাঠকবর্গ ট্রয় যুদ্ধ নিয়ে আলোচনা করেছে বটে; প্যারিসের পাপ, হেক্টর বধ, মেমননের পতন, অ্যাকিলিসের ক্রোধ, প্যান্ডারুসের লোভ বা কাঠের ঘোড়ার ট্রয় নগরীর অভ্যন্তরীণ হওয়া ইত্যাদি কিন্তু এ যুদ্ধের মূল উৎস দেব-দেবীর লোভ ও মূর্খতার বিষয়টি সম্পূর্ণ উপেক্ষিত তখনও ছিল এবং এখনও আছে।  বিষয়শ্রেণী:পৌরাণিক যুদ্ধ বিষয়শ্রেণী:ট্রোজান যুদ্ধ বিষয়শ্রেণী:খ্রিস্টপূর্ব ১২শ শতাব্দী
শহরের শীর্ষ নিয়োগকর্তাউৎস: ল্যানসিং অর্থনৈতিক অঞ্চল অংশীদারিত্বLansing Economic Area Partnership: Largest Employers Lansing, Michigan | LEAP (August 27, 2019). Retrieved on December 5, 2019.ক্রমকোম্পানি/সংগঠন#  ১ মিশিগান রাজ্য১৪,৩৯০২ মিশিগান স্টেট বিশ্ববিদ্যালয় ১০,২৫৩৩ স্প্যারো হেলথ সিস্টেম ৭,৬০০৪ জেনারেল মোটরস ৪,৫৪৯ ৫ ল্যান্সিং কমিউনিটি কলেজ ৩,১৪৪  ৬ ম্যাকলরেন গ্রেটার ল্যানসিং ৩,০০০ ৭ অটো-মালিকদের বীমা ২,৫৭৮ ৮ পেকখাম  ২,৫১০ ৯ জ্যাকসন ন্যাশনাল লাইফ ২,৫০০ ১০ ডার্ট কনটেইনার ২,০০০ ১১ মেইজের ১,৫০০ ১২ ডিন পরিবহন ৮০০ ১৩ ডেল্টা ডেন্টাল৮০০ ১৪ এমএসইউ ফেডারাল ক্রেডিট ইউনিয়ন ৮০০ ১৫ মিশিগান ফার্ম ব্যুরো ৭৫০  Lansing top city employers
{{safesubst:db-deleted |namespace     =  |target        =  |nowelcome     =  |header        =  |header-text   =  |text          = Your user page, :, has been speedily deleted from Wikipedia. This was done under section G11 of the criteria for speedy deletion, because the page appeared to be advertising which only promoted or publicized someone or something. Promotional editing of any kind is not permitted, whether it be promotion of a person, company, product, group, service, belief, or anything else. This is a violation of our policies regarding acceptable use of user pages — user pages are intended for active editors of Wikipedia to communicate with one another as part of the process of creating encyclopedic content, and should not be mistaken for free webhosting resources or advertising space. Please read the guidelines on spam, the guidelines on user pages, and, especially, our FAQ for Organizations. |rfudlink      = no }}
গ্লাইসিন (Glycine সংক্ষিপ্ত রূপ Gly or G ) ক্ষুদ্রতম অ্যামিনো অ্যাসিড। এই যৌগ নিউরোট্রান্সমিটার হিসাবেও কাজ করে।  তথ্যসূত্র   আরো পড়ুন  বহিঃসংযোগ   Glycine MS Spectrum  Glycine at PDRHealth.com  Glycine cleavage system  Glycine Therapy - A New Direction for Schizophrenia Treatment?      ChemSub Online (Glycine).  NASA scientists have discovered glycine, a fundamental building block of life, in samples of comet Wild 2 returned by NASA's Stardust spacecraft.   বিষয়শ্রেণী:অ্যামিনো অ্যাসিড বিষয়শ্রেণী:ই-সংখ্যায়িত খাদ্যে সংযোজিত দ্রব্য
কাঞ্চন কমিউটার বা কাঞ্চন আন্তঃনগর কমিউটার বাংলাদেশ রেলওয়ের অধীনে চলা একটি আন্তঃনগর শ্রেনীর কমিউটার ট্রেন। ২৮ আগস্ট ২০২৩ থেকে ট্রেনটি বন্ধ ছিল। এটি পুনরায় চালু করা হয়েছে।   নামের ইতিহাস  left|thumb|কাঞ্চন কমিউটার ট্রেনের প্রেসে ছাপানো টিকেট দিনাজপুর জেলার প্রবাহিত পুনর্ভবা নদীর উপর কাঞ্চন সেতুর নাম অনুসারে এই ট্রেনের নাম রাখা হয় কাঞ্চন কমিউটার।   যাত্রাপথ  কাঞ্চন কমিউটার পঞ্চগড় থেকে পার্বতীপুর পর্যন্ত চলাচল করে।কাঞ্চন ইন্টারসিটি কমিউটার প্রতিদিন পার্বতীপুর থেকে পঞ্চগড় যাত্রা করে, কোনো বন্ধের দিন নেই। এটি পার্বতীপুর থেকে সকাল ০৭:৪০ মিনিটে (BST) ছাড়ে এবং দুপুর ১২:০০ টায় (BST) পঞ্চগড়ে পৌঁছে। মোট সময় লাগে ০৪ ঘণ্টা ২০ মিনিট।  কাঞ্চন ইন্টারসিটি কমিউটার প্রতিদিন পঞ্চগড় থেকে পার্বতীপুর যাত্রা করে, কোনো বন্ধের দিন নেই। এটি পঞ্চগড় থেকে বিকেল ০৩:৩০ মিনিটে (BST) ছাড়ে এবং সন্ধ্যা ০৭:১৫ মিনিটে (BST) পার্বতীপুরে পৌঁছে। মোট সময় লাগে ০৩ ঘণ্টা ৪৫ মিনিট।https://www.trainjatri.com/trains/kanchon-intercity-commuter   স্টেশন তালিকা  কাঞ্চন কমিউটার যেসকল স্টেশন দিয়ে চলাচল করে তা নিম্নে উল্লেখ করা হলো:   পার্বতীপুর রেলওয়ে স্টেশন  মন্মথপুর রেলওয়ে স্টেশন  চিরিরবন্দর রেলওয়ে স্টেশন  কাউগাঁ রেলওয়ে স্টেশন  দিনাজপুর রেলওয়ে স্টেশন  কাঞ্চন রেলওয়ে স্টেশন  বাজনাহার রেলওয়ে স্টেশন  মঙ্গলপুর রেলওয়ে স্টেশন  মোল্লাপাড়া রেলওয়ে স্টেশন  সেতাবগঞ্জ রেলওয়ে স্টেশন  সুলতানপুর স্কুল রেলওয়ে স্টেশন  পীরগঞ্জ রেলওয়ে স্টেশন  ভোমরাদহ রেলওয়ে স্টেশন  শিবগঞ্জ রেলওয়ে স্টেশন  ঠাকুরগাঁও রোড রেলওয়ে স্টেশন  আখানগর রেলওয়ে স্টেশন  রুহিয়া রেলওয়ে স্টেশন  কিসমত রেলওয়ে স্টেশন  নয়নিবুরুজ রেলওয়ে স্টেশন  পঞ্চগড় রেলওয়ে স্টেশন   সম্পর্কিত নিবন্ধ    উত্তরবঙ্গ মেইল  পঞ্চগড় কমিউটার   তথ্যসূত্র   বিষয়শ্রেণী:বাংলাদেশের এক্সপ্রেস, মেইল, কমিউটার, লোকাল ও শাটল ট্রেন বিষয়শ্রেণী:বাংলাদেশের নামযুক্ত যাত্রীবাহী ট্রেন
নিমু (নিমো নামেও পরিচিত) ভারতের লাদাখের লেহ জেলায় অবস্থিত নিমো ব্লকের সদর দপ্তরের নিকট একটি গ্রাম। যা লেহ থেকে ৩৫ কিমি দূরে লিকির তহশিলে  অবস্থিত।  এখানে তাপমাত্রা পরিবর্তিনশীল। গ্রীষ্মে ৪০°সে − শীতে ২৯ °সে। এখানে কঠোর জলবায়ু এবং চরম আবহাওয়া বিদ্যমান, এই এলাকায় খুব সামান্য গাছপালা ঘেরা আছে (ডানদিকে ছবিতে দেখা যায়)।  ইতিহাস ২০১০ সালের ৬ আগস্ট, ২০১০ সালের লাদাখ বন্যায় গ্রামটি প্রভাবিত হয়েছিল।  পর্যটন নিমুতে বিভিন্ন মঠ এবং বাগান আছে।  নিমু হাউস গ্রামের একটি ঐতিহ্যবাহী হোটেল; এটি জুন থেকে সেপ্টেম্বর পর্যন্ত খোলা থাকে। লেহ ও নিমু ইএন রুটে লেহ থেকে ২৫ কিলোমিটার দূরে পাঠক সাহেব গুরুদওয়ারা অবস্থিত।  দৃষ্টি ভ্রম চৌম্বক পাহাড়  চৌম্বক পর্বত বা নিমু-লেহ চৌম্বক পর্বত ভারতের লাদাখের লেহের কাছে অবস্থিত একটি অভিকর্ষ পর্বত।  জনসংখ্যার উপাত্ত ভারতের ২০১১ সালের আদমশুমারি অনুসারে নিমুর ১৯৩ টি পরিবার রয়েছে। কার্যকর সাক্ষরতার হার (যেমন ৬ বা তার কম বয়সী শিশুদের বাদ দিয়ে জনসংখ্যার সাক্ষরতার হার) ৭২.৫১%।  + জনসংখ্যাতাত্ত্বিক (২০১১ শুমারি)  মোট  পুরুষ  মহিলা জনসংখ্যা  ১১৩৪  ৫৬৮  ৫৬৬ ৬ বছরের কম বয়সী শিশু   ১১৯  ৫১  ৬৮ তফসিলি জাত   ০  ০  ০ তফসিলি উপজাতি   ১০৭১  ৫৩৫  ৫৩৬ শিক্ষিত  ৭৩৬  ৪০৬  ৩৩১ শ্রমিক (মোট)  ৬০৩  ৩৬৪  ২৩৯ প্রধান শ্রমিক (মোট)  ৫০৯  ৩৩৬  ১৭৩ প্রধান শ্রমিক: কৃষকরা  ২২৪  ১৪৮  ৭৬ প্রধান শ্রমিক: কৃষি শ্রমিক  ৯  ৪  ৫ প্রধান শ্রমিক: গৃহস্থালি শিল্পের কর্মীরা   ১  ০  ১ প্রধান শ্রমিক: অন্যান্য  ২৭৫  ১৮৪  ৯১ প্রান্তিক শ্রমিক (মোট)  ৯৪  ২৮  ৬৬ প্রান্তিক শ্রমিক: কৃষকরা  ৫৮  ১৫  ৪৩ প্রান্তিক শ্রমিক: কৃষি শ্রমিক  ৪  ১  ৩ প্রান্তিক শ্রমিক: গৃহস্থালি শিল্পের কর্মীরা  ১  ১  ০ প্রান্তিক শ্রমিক: অন্যান্য  ৩১  ১১  ২০ বেকার  ৫৩১  ২০৪  ৩২৭   তথ্যসূত্র   বহিঃসংযোগ  বিষয়শ্রেণী:লিকির তহসিলের গ্রামগুলি বিষয়শ্রেণী:ভারতের একটি গ্রাম  en:Nimo, Leh
থাম্ব|অরমো ভাষাভাষী অঞ্চল অরমো ভাষা (Laurie Bauer, 2007, The Linguistics Student’s Handbook, Edinburgh or ;Dictionary Reference: OromoThe Free Dictionary: Oromo ইথিওপিয়ার বেশির ভাগ এলাকায় ও কেনিয়ার উত্তরাংশে প্রচলিত একটি কুশিটীয় ভাষা। এটি আফান অরমো এবং অরমিফ্‌ফা নামেও পরিচিত। এটি আফ্রিকার ৩য় সর্বাধিক ভৌগোলিক ব্যাপ্তিবিশিষ্ট ভাষা; আরবি ও হাউসা ভাষার পরেই এর অবস্থান। ১৬শ শতকের পর থেকে অরমো ভাষাভাষী লোকেরা ইথিওপীয় উচ্চভূমি থেকে আফ্রিকার দূরদূরান্তে ছড়িয়ে পড়ে। এই বিস্তার সত্ত্বেও ইথিওপিয়ার ভেতরের ও বাইরের অরমোভাষীরা সহজেই একে অপরকে বুঝতে পারেন। ফেডারেল ওয়েবসাইটসমূহের ইন্টারনেট ভাষা হিসেবে ট্রাইগ্রিনিয়ার সাথে অরোমো ভাষাও ব্যবহার করা হয়।   মর্যাদা  ইথিওপিয়া ও কেনিয়ার প্রায় আড়াই কোটি লোকের মাতৃভাষা অরমো ভাষা। ২০শ শতকে এসে আধিপত্য বিস্তারকারী আমহারা জাতির লোকদের কাছে অরমোরা রাজনৈতিক ও সামাজিক নিপীড়নের শিকার হয়। প্রথমে হেইলে সেলাসির শাসনামলে এবং পরবর্তীতে তাকে উৎখাতকারী সমাজতান্ত্রিক শাসনের সময়েও শিক্ষা, গণমাধ্যম এবং জনজীবনে অরমো ভাষার ব্যবহার নিষিদ্ধ করা হয়। তবে বর্তমানে অরমোরা আবার নিজ ভাষায় কথা বলতে পারছেন। অরমোভাষী অঞ্চলগুলিতে স্কুলে শিক্ষার মাধ্যম হিসেবে অরমোর প্রচলন হয়েছে। ইথিওপিয়ার উত্তরাংশ বাদে বাকী এলাকায় অরমো একটি সার্বজনীন ভাষা বা লিংগুয়া ফ্রাংকা।  অরমোভাষীর সঠিক সংখ্যা অনির্ণীত। তবে ধারণা করা হয় ইথিওপিয়ার প্রায় অর্ধেক লোকই অরমো, যদিও ভাষাটির কোন সরকারি মর্যাদা নেই।   ধ্বনি ব্যবস্থা   স্বরধ্বনি  অরমো ভাষাতে পাঁচটি স্বরধ্বনি আছে: /i/, /e/, /a/, /o/, /u/। এগুলি হ্রস্ব বা দীর্ঘ হতে পারে। স্বরের দৈর্ঘ্যর তারতম্য অর্থের পরিবর্তন ঘটাতে পারে। লেখার সময় দীর্ঘস্বরগুলিকে পরপর দুইটি স্বরবর্ণ দিয়ে প্রকাশ করা হয়। যেমন laga "নদী" এবং laagaa "মুখগহ্বরের ছাদ"।   ব্যঞ্জনধ্বনি  অরমো ভাষাতে ২৪টি ব্যঞ্জনধ্বনি আছে। b, d, dh, g, l, m, n, এবং r ধ্বনিগুলির দ্বিত্ব হতে পারে। লেখার সময় দ্বিত্বব্যঞ্জনগুলি পরপর দুইটি ব্যঞ্জন লিখে বোঝানো হয়। যেমন damee "শাখা," কিন্তু dammee "মিষ্টি আলু"। নিকট প্রতিবেশী ভাষা সোমালি ভাষার মত অরমো ভাষার স্থানীয় শব্দেও/p/,/v/, এবং/z/ধ্বনিগুলি নেই। এই ধ্বনিগুলি কেবল বিদেশী কৃতঋণ শব্দে পাওয়া যায়। কন্ঠনালীয় স্পর্শধ্বনি একটি উদ্ধৃতিচিহ্ন বা অ্যাপস্ট্রফি দিয়ে লেখা হয়।   ধ্বনিদলের আকার  অরমো ভাষার বেশির ভাগ ধ্বনিদল উন্মুক্ত, অর্থাৎ এগুলি স্বরধ্বনিতে সমাপ্ত হয়।   সুর  অরমো ভাষা একটি সুরপ্রধান ভাষা। অন্যান্য সুরপ্রধান ভাষা যেমন চীনা ভাষার চেয়ে এর সুরব্যবস্থা ভিন্ন। অরমোর সুর-স্বরাঘাত ব্যবস্থা মূলত ব্যাকরণ ও অধিবাচনিক পর্যায়ে রূপায়িত। ভিন্ন ভিন্ন সুর দিয়ে ব্যাকরণিক ক্যাটেগরি এবং তথ্য কাঠামো নির্দেশ করা হয়, শব্দের অর্থের পার্থক্য নির্দেশের জন্য সুর ব্যবহার করা হয় না। লিখন পদ্ধতিতে সাধারণত সুরগুলি চিহ্নিত থাকে না।   লিখন পদ্ধতি  ১৯৭০-এর দশক পর্যন্ত অরমো ভাষা ইথিওপীয় লিপিতে কিংবা লাতিন লিপিতে লেখা হত। ১৯৭৪ থেকে ১৯৯১ সাল পর্যন্ত সামরিক জান্তা ভাষাটি লেখা নিষিদ্ধ ঘোষণা করে। সামরিক শাসনের অবসানের পর ১৯৯১ সালে আবার লাতিন লিপিতে ভাষাটি লেখা শুরু হয়।   তথ্যসূত্র    বহিঃসংযোগ   অরমো ভাষার উপর এথনোলগ রিপোর্ট  বিষয়শ্রেণী:পূর্ব কুশিটীয় ভাষা বিষয়শ্রেণী:ইথিওপিয়ার ভাষা বিষয়শ্রেণী:কেনিয়ার ভাষা বিষয়শ্রেণী:অরমো জাতি
জেনেভা মসজিদ () সুইজারল্যান্ডের জেনেভায় অবস্থিত বৃহত্তম মসজিদ। এটি সৌদি-ভিত্তিক প্রতিষ্ঠান মুসলিম ওয়ার্ল্ড লীগের আর্থিক সহায়তায় ১৯৭৮ সালে নির্মাণ করা হয়েছে।   ইতিহাস  এই মসজিদটি সৌদি আরব বাদশাহ খালিদ বিন আব্দুল আজিজ ও সুইস কনফেডারেশনের সভাপতি উইল রিটসার্ড উদ্বোধন করেছেন। এটি সুইজারল্যান্ডের সবচেয়ে বড় মসজিদ। এই মসজিদে ১,৫০০ লোক একসাথে উপাসনা করতে পারে। এই মসজিদটি জেনেভা ইসলামিক কালচারাল ফাউন্ডেশন দ্বারা পরিচালিত। ইয়াহিয়া বাসালামাহ এই মসজিদে ইমামের দায়িত্ব পালন করছেন।   সমালোচনা  ২০১৫ সালে, ট্রিবিউন ডি জেনেভ পত্রিকা থেকে প্রকাশিত হয়েছে যে ২০ জন ইসলামিক উগ্রপন্থী বেশ কয়েক মাস ধরে এই মসজিদে অংশ নিয়েছিল, যাদের মধ্যে দু'জন সিরিয়ার যুদ্ধে লড়াইয়ের জন্য ভ্রমণ করেছিল বলে অভিযোগ রয়েছে।  ২০১৭ সালের নভেম্বর মাসে, মুসলিম ওয়ার্ল্ড লিগের সেক্রেটারি জেনারেল মুহাম্মদ বিন আবদুল করিম ইসা বলেছিলেন যে তিনি জেনেভার ইসলামিক কালচারাল ফাউন্ডেশনের একটি নতুন বোর্ড গঠন করবেন এবং সেই দুই মসজিদ কর্মীকে (যারা ২০১২ সাল থেকে "ফিচ এস" নামে পরিচিত সন্ত্রাসবিরোধী ব্যাকলিস্টে স্থান পেয়েছেন) তাদের পদ থেকে সরিয়ে দেওয়া হবে।    আরও দেখুন   সুইজারল্যান্ডে ইসলাম  ইউরোপের মসজিদের তালিকা   তথ্যসূত্র    বহিঃসংযোগ    অনুরাগী ইসলামি সংস্কৃতি     বিষয়শ্রেণী:সুইজারল্যান্ডের মসজিদ বিষয়শ্রেণী:১৯৭৮-এ সম্পন্ন মসজিদ
গোলাম কবির (জন্ম: ২৪ ডিসেম্বর ১৯৮৮) একজন বাংলাদেশী প্রথম শ্রেণির ক্রিকেটার। যিনি বরিশাল বিভাগের হয়ে খেলেন।   আরো দেখুন    মনিরুজ্জামান মনির  মনিরুজ্জামান ইসলামাবাদী  মনিরুজ্জামান খান   তথ্যসূত্র    বহিঃসংযোগ      বিষয়শ্রেণী:বরিশালের ক্রীড়াবিদ বিষয়শ্রেণী:পারটেক্স স্পোর্টিং ক্লাবের ক্রিকেটার বিষয়শ্রেণী:বরিশাল বিভাগের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮৮-এ জন্ম বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বরিশাল বিভাগ থেকে আগত ক্রিকেটার
থাম্ব|ফ্রিকোয়েন্সি মডুলেশন টেলিযোগাযোগের ক্ষেত্রে মডুলেশন (ইংরেজি ভাষায়: Modulation) বলতে কোন পর্যাবৃত্ত তরঙ্গকে ব্যবহার করে একটি তথ্য সংকেত প্রেরণের জন্য উক্ত তথ্য সংকেতটিকে বিভিন্ন ভাবে পরিবর্তন করার প্রক্রিয়াকে বোঝায়। একজন সঙ্গীতজ্ঞ যেমন বাদ্যযন্ত্রের ভলিউম, টাইমিং ও পিচ পরিবর্তনের মাধ্যমে তা থেকে নিঃসৃত স্বরের পরিবর্তন করেন, এই ব্যাপারটাও অনেকটা তেমন। টেলিযোগাযোগে কোন তরঙ্গকে মড্যুলেশন করার জন্য তার সাথে একটি উচ্চ কম্পাঙ্কের বাহক সংকেত যুক্ত করা হয়। এভাবে মূল তথ্য সংকেতটির তিনটি ধর্ম পরিবর্তন করা যায়। ধর্ম তিনটি হল বিস্তার (ভলিউম), কম্পাঙ্ক (frequency) এবং দশা (পিচ)। ব্র্যাকেটের শব্দগুলো এর সাথে সামঞ্জস্যপূর্ণ সঙ্গিতীয় ভাষাকে নির্দেশ করছে।   মডুলেশনের প্রকারভেদঃ   অ্যামপ্লিচ্যুড মড্যুলেশন (A.M): যে মডুলেশনে মডুলেটিং ফ্রিকোয়েন্সী অনুক্রমে ক্যারিয়ার সিগন্যালের অ্যামপ্লিচ্যুড পরিবর্তন করা হয় তাকে অ্যামপ্লিচ্যুড মডুলেশন বলে।  ফ্রিকোয়েন্সি মড্যুলেশন (F.M): যে মডুলেশনে মডুলেটিং ফ্রিকোয়েন্সীর অনুক্রমে ক্যারিয়ার সিগন্যালের ফ্রিকোয়েন্সী পরিবর্তন করা হয় তাকে ফ্রিকোয়েন্সী মডুলেশন বলে।  ফেজ মড্যুলেশন (P.M): যে মডুলেশনে মডুলেটিং ফ্রিকোয়েন্সীর অনুক্রমে ক্যারিয়ার সিগন্যালের ফেজ পরিবর্তন করা হয় তাকে ফেজ মডুলেশন বলে।   মডুলেশনের প্রয়োজনীয়তাঃ   মডুুুলেশনের প্রয়োজনীয়তা টেলিযোগাযোগ মাধ্যমে ব্যাপক। এটি ছাড়া টেলিযোগাযোগ ব্যবস্থা অচল প্রায়। নিচে এর প্রয়োজনীয়তা উল্লেখ করা হলো-  ১)  এন্টিনার দৈর্ঘ্য কমাতে ।  ২)অপারেটিং রেঞ্জ বৃদ্ধি করে ।  ৩) ফ্রি স্পেসে বেশি দূর পর্যন্ত তথ্য পৌছে দেয়া যায়।  ৪) তার বিহীন যোগাযোগ ব্যবস্থা বৃদ্ধি করে ।  ৫) সিগন্যালের গোপনীয়তা বৃদ্ধি করে।  ৬) ব্যান্ড উইডথ ইচ্ছা মত বৃদ্ধি করা ও কমানো যায় ।  আরও দেখুন   বৈদ্যুতিক রেজোন্যান্স  যোগাযোগ চ্যানেল  মডেম  মড্যুলেটর  রিং মড্যুলেশন  ডিমডুলেশন   তথ্যসূত্র   বিষয়শ্রেণী:টেলিযোগাযোগ তত্ত্ব বিষয়শ্রেণী:বেতার প্রযুক্তি বিষয়শ্রেণী:টেলিভিশন প্রযুক্তি বিষয়শ্রেণী:টেলিভিশন পরিভাষা
মেহমুদা আহমেদ আলী শাহ হলেন একজন ভারতীয় শিক্ষাবিদ ও সমাজকর্মী, যিনি শ্রীনগরের সরকারি নারী কলেজের প্রিন্সিপাল ছিলেন। তিনি ইন্দিরা গান্ধীর ঘনিষ্ঠ সহচর ছিলেন এবং কাশ্মীরি নারীদের মাঝে শিক্ষা ও নারী ক্ষমতায়ন নিয়ে কাজ করে গিয়েছেন।  জীবনী মেহমুদা আহমেদ আলী শাহ ১৯২০ সালে জন্মগ্রহণ করেন। তার বাবার নাম সৈয়দ আহমেদ আলী শাহ ও মায়ের নাম দুলহান বেগম। তার বাবা তৎকালীন দেশীয় রাজ্য কাশ্মীরের ফরেস্ট রেঞ্জ অফিসার ছিলেন। মেহমুদা আলী শাহ স্থানীয় মিশনারি বালিকা বিদ্যালয়ে (বর্তমান: ম্যালিনসন বালিকা বিদ্যালয়) দশম শ্রেণী পর্যন্ত পড়েছিলেন। তিনি  তার বাবা মায়ের একমাত্র কন্যাসন্তান। তার এক ভাই নাসের আহমেদ পরবর্তী জীবনে মেডিকেল কলেজ প্রিন্সিপ্যাল হয়েছিলে লন, আরেক ভাই সৈয়দ আহমেদ শাহ হয়েছিলেন ডেপুটি ইন্সপেক্টর জেনারেল এবং অন্য ভাই জমির আহমেদ হয়েছিলেন সেশন জাজ।  মেহমুদা আলী শাহ তৎকালীন ব্রিটিশ ভারতের লাহোরের পাঞ্জাব বিশ্ববিদ্যালয় থেকে বিএ, বিএড ও এমএ ডিগ্রি লাভ করেন। তিনি লাহোরের পাঞ্জাব বিশ্ববিদ্যালয় থেকে প্রথম নারী হিসেবে স্নাতকোত্তর ডিগ্রি লাভ করেন। তিনি যুক্তরাজ্যের লিডস থেকে স্নাতকোত্তর পরবর্তী ডিপ্লোমা কোর্সও করেছিলেন।  আল্লামা ইকবালের উপদেশে তিনি শ্রীনগর ফিরে আসেন এবং সেখানকার  মাইসুমার একটি বিদ্যালয়ে শিক্ষকতা শুরু করেন। পরবর্তীকালে কাশ্মীরের তৎকালীন মহারাজা বারামুল্লায় একটি বিদ্যালয় খুললে, তিনি সেখানে প্রধান শিক্ষিকা হিসেবে নিযুক্ত হন। তিনি ১৯৫৪ সালে শ্রীনগরের সরকারি নারী কলেজে যোগদানের পূর্বে সেখানে কর্মরত ছিলেন। তিনি প্রধান শিক্ষিকা ও অধ্যক্ষ থাকাকালীন সময়ে নারীদের মাঝে শিক্ষার প্রসারে কাজ করেছেন। এছাড়াও শ্রীনগরে দ্বিতীয় নারী কলেজ প্রতিষ্ঠায় কাজ করেছেন। তিনি তার কলেজে সহশিক্ষার প্রসারেও কাজ করেছেন। ১৯৭৫ সালে তিনি চাকরি ছেড়ে দেন এবং ইন্দিরা গান্ধীর প্রভাবে দিল্লিতে ভারতীয় জাতীয় কংগ্রেসের রাজনীতির সাথে যুক্ত হন। তিনি দলটির সেক্রেটারি হিসেবে দায়িত্ব পালন করেন। ১৯৮৪ সালে ইন্দিরা গান্ধীর মৃত্যুর পর তিনি জম্মু ও কাশ্মীরে ফিরে আসেন। তিনি দিল্লি থেকে ফিরে আসলেও দলে তার সদস্যপদ বহাল রেখেছিলেন। তিনি জম্মু ও কাশ্মীর বিধানসভার সদস্য হিসেবে ১৯৮৭ সাল থেকে ১৯৯০ সাল পর্যন্ত দায়িত্ব পালন করেন।  সম্মাননা  ভারত সরকার ২০০৬ সালে ভারতের শিক্ষাক্ষেত্রে অবদান রাখার জন্য তাকে পদ্মশ্রী পুরস্কারে ভূষিত করে। ২০১২ সালে তার প্রাক্তন শিক্ষা প্রতিষ্ঠান ম্যালিনসন বালিকা বিদ্যালয় তাকে  মোস্ট আউটস্ট্যান্ডিং স্টুডেন্ট অব দ্য সেঞ্চুরি খেতাবে ভূষিত করে।  মৃত্যু মেহমুদা আহমেদ আলী নিজের ইচ্ছাতেই অবিবাহিতা ছিলেন। ২০১৪ সালের ১১ মার্চ তিনি মৃত্যুবরণ করেন। তার মৃত্যুর পর তাকে শ্রীনগরের মাল্টেং গোরস্তানে দাফন করা হয়।  তথ্যসূত্র  বিষয়শ্রেণী:১৯২০-এ জন্ম বিষয়শ্রেণী:২০১৪-এ মৃত্যু বিষয়শ্রেণী:কাশ্মীরি রাজনীতিবিদ বিষয়শ্রেণী:২০শ শতাব্দীর নারী শিক্ষাবিদ বিষয়শ্রেণী:সাহিত্য ও শিক্ষায় পদ্মশ্রী প্রাপক বিষয়শ্রেণী:ভারতীয় সমাজকর্মী বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ বিষয়শ্রেণী:শ্রীনগরের ব্যক্তি বিষয়শ্রেণী:জম্মু ও কাশ্মীর বিধানসভার সদস্য ১৯৮৭-১৯৯৬ বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:২০শ শতাব্দীর ভারতীয় নারী বিজ্ঞানী বিষয়শ্রেণী:জম্মু ও কাশ্মীর বিধানসভার নারী সদস্য
ক্রিয়াযোগ হল একটি যোগ পদ্ধতি। এই যোগের অনুশীলনকারীদের মতে, এটি একটি প্রাচীন যোগ পদ্ধতি, যা ১৮৬১ সালে মহাবতার বাবাজি তার প্রধান শিষ্য শ্যামাচরণ লাহিড়ির মাধ্যমে পুনরুজ্জীবিত করেন। পরমহংস যোগানন্দের যোগী কথামৃত বইটি এই যোগকে পাশ্চাত্য সমাজে পরিচিত করে তোলে। ১৯২০ সালের পর থেকে পাশ্চাত্যে যোগানন্দ এই যোগটিকে জনপ্রিয় করে তোলার ব্যাপারে প্রত্যক্ষ ভূমিকাও নিয়েছিলেন। প্রাণায়ামের একটি বিশেষ পদ্ধতির মাধ্যমে আধ্যাত্মিক উন্নতিই এই যোগের ভিত্তি।  এর মাধ্যমে অতীন্দ্রীয় চেতনা ও ঈশ্বর-সংযোগ হয় বলে এই যোগের অনুশীলনকারীরা মনে করেন।"Kriya Yoga is an instrument through which human evolution can be quickened...the secret of cosmic consciousness is intimately linked with breath mastery." Autobiography of a Yogi, 1946, by Paramahansa Yogananda, chapter 26.  পতঞ্জলির প্রাচীন যোগশাস্ত্র পাতঞ্জল যোগসূত্র-এর দ্বিতীয় অধ্যায়ে ক্রিয়াযোগের বর্ণনা পাওয়া যায়।Patanjali, Translator, Chip Hartranft(2003). “The Yoga-Sutra of Patanjali: A New Translation with Commentary (Shambhala Classics)”  যোগানন্দের মতে, পতঞ্জলি যোগসূত্র গ্রন্থের দ্বিতীয় অধ্যায়ের ৪৯ নং শ্লোকে ক্রিয়া পদ্ধতির উল্লেখ করেছেন। এই শ্লোকে বলা হয়েছে: উক্ত বিশেষ প্রাণায়মের মাধ্যমে মোক্ষলাভ করা সম্ভব।  তবে আধুনিক বর্ণনার সঙ্গে পতঞ্জলির মূল বর্ণনার কিছু পার্থক্য রয়েছে। যোগানন্দ মূলত তাঁর গুরু-পরম্পরার সূত্রে এই বর্ণনা করেছেন। তাঁর গুরু যুক্তেশ্বর গিরি ছিলেন শ্যামাচরণ লাহিড়ির শিষ্য। মহাবতার বাবাজি পতঞ্জলির রাজযোগ ও ভগবদ্গীতায় উল্লিখিত যোগদর্শন অনুসারে ক্রিয়াযোগের ব্যাখ্যা দিয়েছেন।Paramahansa Yogananda (1997). Autobiography of a Yogi (Chapter 26), 1997 Anniversary Edition. Self-Realization Fellowship (Founded by Yogananda). .  পাদটীকা  বহিঃসংযোগ  raichur  বিষয়শ্রেণী:ক্রিয়াযোগী বিষয়শ্রেণী:ধ্যান বিষয়শ্রেণী:ভগবদ্গীতা বিষয়শ্রেণী:যোগশাস্ত্রের ধারণা বিষয়শ্রেণী:আধ্যাত্মিক অনুশীলন বিষয়শ্রেণী:যোগশাস্ত্র বিষয়শ্রেণী:ভারতীয় উদ্ভাবন বিষয়শ্রেণী:হিন্দু দর্শন
শাহরাস্তি পৌরসভা বাংলাদেশের চাঁদপুর জেলার অন্তর্গত একটি পৌরসভা।   আয়তন  শাহরাস্তি পৌরসভার আয়তন ১৩.৩৮ বর্গ কিলোমিটার (৩,৩০৭ একর)।   জনসংখ্যা  ২০১১ সালের আদমশুমারি অনুযায়ী শাহরাস্তি পৌরসভার মোট জনসংখ্যা ২৮,২৮৭ জন। এর মধ্যে পুরুষ ১৩,৬৯৫ জন এবং মহিলা ১৪,৫৯২ জন। মোট পরিবার ৫,৮১৫টি।   অবস্থান ও সীমানা  শাহরাস্তি উপজেলার উত্তরাংশে শাহরাস্তি পৌরসভার অবস্থান। এ পৌরসভার উত্তরে মেহের উত্তর ইউনিয়ন ও টামটা উত্তর ইউনিয়ন, পশ্চিমে টামটা দক্ষিণ ইউনিয়ন, দক্ষিণে মেহের দক্ষিণ ইউনিয়ন এবং পূর্বে মেহের উত্তর ইউনিয়ন অবস্থিত।   ইতিহাস    নামকরণ  হযরত বোগদাদি শাহরাস্তি (রহ.) এর নামে নামকরণ করা হয় এই উপজেলা।   প্রতিষ্ঠাকাল  ১৯৯৮ সালের ১৫ অক্টোবর শাহরাস্তি পৌরসভা প্রতিষ্ঠিত হয়। প্রতিষ্ঠাকালে গ শ্রেণীর পৌরসভা হিসেবে প্রতিষ্ঠিত হলেও ২০১২ সালের ১১ জুলাই পৌরসভাটি খ শ্রেণীতে এবং ২০১৪ সালের ২৩ জুন ক শ্রেণীতে উন্নীত করা হয়।    প্রশাসনিক এলাকা  শাহরাস্তি পৌরসভায় ১২টি ওয়ার্ড রয়েছে। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।   শিক্ষা ব্যবস্থা  ২০১১ সালের আদমশুমারি অনুযায়ী শাহরাস্তি পৌরসভার সাক্ষরতার হার ৬৭%। এ পৌরসভায় ২টি কলেজ, ৪টি মাদ্রাসা, ৬টি মাধ্যমিক বিদ্যালয় এবং ১০টি প্রাথমিক বিদ্যালয় রয়েছে।   শিক্ষা প্রতিষ্ঠান  স্বপ্নীল কিন্ডার গার্ডেন স্কুল   যোগাযোগ ব্যবস্থা  কুমিল্লা বিশ্বরোড হতে চাঁদপুর যাওয়ার মধ্যপথেই শাহরাস্তি গেট, দোয়াভাঙ্গা নামক স্থানে নেমে যাওয়া যায় শাহরাস্তিতে।   অর্থনীতি  মূলত কৃষি, ব্যবসা এবং বৈদেশিক রেমিটেন্স থেকে এ পৌরসভার অর্থনীতি নির্ভরশীল।   জনপ্রতিনিধি   মেয়র- হাজী আবদুল লতিফ।   তথ্যসূত্র    বহিঃসংযোগ   বিষয়শ্রেণী:চাঁদপুর জেলার পৌরসভা বিষয়শ্রেণী:শাহরাস্তি উপজেলা
ঈদুল মুবাহিলা মুসলমানদের মুবাহিলাAYAT AL-MUBAHILA @ Ismaili.NET - Heritage F.I.E.L.D. বিতর্ক অনুষ্ঠান স্মরণের দিন। মুবাহিলার ঘটনা সংঘটিত হয় হিজরী সনের ৯ম মাস জিলহজ্ব মাসের ২৪ তারিখে। এই দিনে নজরান শহরের কিছু খ্রিস্টান পণ্ডিত ইসলামের নবী মুহাম্মদের সংগে বিতর্ক করে। নজরান শহরের ১৪ জন খ্রিস্টান পণ্ডিতের সাথে মুহাম্মাদের বিতর্ক শুরু হয়। বিতর্কের বিষয় ইসলামের সত্যতা। উভয় পক্ষে যুক্তি তর্ক চলতে থাকে। মদিনার বাইরে একটি মাঠে তর্ক অনুষ্ঠান চলতে থাকে। খ্রিষ্টান প্রধান ও পণ্ডিতগণ পদ অনুযায়ী একপাশে দাঁড়িয়েছেন। অন্যপাশে আলী, ফাতেমা, হাসান এবং হুসেন একত্রে দাঁড়িয়ে আছেন। খ্রিস্টানগণ তর্কে হেরে গিয়ে জিজিয়া কর দিতে সম্মত হন। মুহাম্মদে পক্ষে আলী খ্রিস্টানদের সঙ্গে একটি শান্তি চুক্তিতে সই করেন।  তথ্যসূত্র   বহিঃসংযোগ Read the exegesis of this verse in Tafseer al-Mizan. Eid-e-Mubahila Mubahila Islamic Literature The Event of Mubahila @ islamicthought.co.uk The Event of Mubahila @ sibtayn.com  বিষয়শ্রেণী:ইসলামি পরিভাষা